CELEX: 32020R1318
Language: bg
Date: 2020-09-22 00:00:00
Title: Регламент за изпълнение (ЕС) 2020/1318 на Комисията от 22 септември 2020 година за изменение на регламенти за изпълнение (ЕС) 2020/21 и (ЕС) 2020/194 по отношение на датите на прилагане в отговор на пандемията от COVID‐19

23.9.2020   
               
               
                  BG
               
               
                  Официален вестник на Европейския съюз
               
               
                  L 309/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1318 НА КОМИСИЯТА
         от 22 септември 2020 година
         за изменение на регламенти за изпълнение (ЕС) 2020/21 и (ЕС) 2020/194 по отношение на датите на прилагане в отговор на пандемията от COVID‐19
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (1), и по-специално член 47л, букви а), б) и в) от него,
         като има предвид, че:
         
                     (1)
                  
                  
                     С Регламент за изпълнение (ЕС) № 79/2012 на Комисията (2) се определят подробни правила за прилагането на някои разпоредби на Регламент (ЕС) № 904/2010 относно административното сътрудничество и борбата с измамите в областта на данъка върху добавената стойност. Съгласно член 7, параграф 2, буква г) от Регламент за изпълнение (ЕС) № 79/2012, изменен с Регламент за изпълнение (ЕС) 2020/21 (3), Комисията е длъжна да осигури достъп до интернет портал за държавите членки, които са решили да публикуват от 1 януари 2021 г., наред с другото, данъчната ставка, която се прилага за доставките на стоки и услуги, посочени в член 47ж, втора алинея от Регламент (ЕС) № 904/2010.
                  
               
                     (2)
                  
                  
                     В Регламент за изпълнение (ЕС) № 815/2012 на Комисията (4) се определят правила за прилагането на Регламент (ЕС) № 904/2010 по отношение на специалните режими за неустановени данъчно задължени лица, предоставящи далекосъобщителни услуги, услуги за разпространение на радио и телевизия или електронни услуги на данъчно незадължени лица. Считано от 1 януари 2021 г., Регламент за изпълнение (ЕС) № 815/2012 се отменя и заменя с Регламент за изпълнение (ЕС) 2020/194 на Комисията (5), за да бъде отразен разширеният обхват на специалните режими за данъчно задължени лица, предоставящи услуги на данъчно незадължени лица, извършващи дистанционни продажби на стоки и някои вътрешни доставки на стоки. Що се отнася обаче до подаването и корекциите на справки-декларациите за ДДС по отношение на доставките на услуги, обхванати от някой от специалните режими, посочени в Регламент за изпълнение (ЕС) № 815/2012, които са извършени преди 1 януари 2021 г., упоменатият регламент за изпълнение продължава да се прилага до 10 февруари 2024 г. Целта е да се гарантира, че сегашният механизъм за корекции ще продължи да се прилага за доставките, извършени преди 1 януари 2021 г. Корекции в справки-декларациите за ДДС може да се извършват в срок от три години от датата, на която е трябвало да се подаде първоначалната справка-декларация.
                  
               
                     (3)
                  
                  
                     Тези промени бяха направени, за да бъдат отразени разширяването на уредените в дял XII, глава 6 от Директива 2006/112/ЕО на Съвета (6) специални режими, което беше извършено с директиви (ЕС) 2017/2455 (7) и (ЕС) 2019/1995 (8) на Съвета, и съответните изменения, внесени в Регламент (ЕС) № 904/2010 с Регламент (ЕС) 2017/2454 на Съвета (9).
                  
               
                     (4)
                  
                  
                     Избухналата криза с COVID-19, която засяга дълбоко всички държави членки и ги принуждава да предприемат приоритетно незабавни действия на национално равнище, като пренасочват ресурси към други въпроси, е причина някои държави членки да изпитват затруднения при завършването на информационните системи, които са необходими, за да може тези промени да се въведат и да се прилагат от 1 януари 2021 г. Съответно датите на прилагане на измененията на дял XII, глава 6 от Директива 2006/112/ЕО и на измененията на Регламент (ЕС) № 904/2010 бяха отложени с Решение (ЕС) 2020/1109 на Съвета (10) и с Регламент (ЕС) 2020/1108 на Съвета (11) с шест месеца до 1 юли 2021 г.
                  
               
                     (5)
                  
                  
                     За да може регламенти за изпълнение (ЕС) 2020/21 и (ЕС) 2020/194 да се прилагат от същата дата като изменените разпоредби на дял XII, глава 6 от Директива 2006/112/ЕО и на Регламент (ЕС) № 904/2010, посочените регламенти за изпълнение следва да се прилагат от 1 юли 2021 г.
                  
               
                     (6)
                  
                  
                     Необходимо е също така да се уточни, че информацията, която е предвидена в клетка 21, колона Д от приложение I към Регламент за изпълнение (ЕС) 2020/194 и която посредникът трябва да представи при регистрацията, се отнася само до евентуални предходни идентификационни номера, позволяващи на това лице да действа като посредник.
                  
               
                     (7)
                  
                  
                     Поради това регламенти за изпълнение (ЕС) 2020/21 и (ЕС) 2020/194 следва да бъдат съответно изменени.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по административно сътрудничество,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения на Регламент за изпълнение (ЕС) 2020/21
            Регламент за изпълнение (ЕС) 2020/21 се изменя, както следва:
            
                        1)
                     
                     
                        член 1 се заменя със следното:
                        
                           „Член 1
                           В член 7, параграф 2 от Регламент за изпълнение (ЕС) № 79/2012 буква г) се заменя със следното:
                           
                                       „г)
                                    
                                    
                                       считано от 1 юли 2021 г. — данъчните ставки, приложими към доставките на стоки и услуги в съответствие със специалните режими, предвидени в дял XII, глава 6 от Директива 2006/112/ЕО, посочени в член 47ж, втора алинея от Регламент (ЕС) № 904/2010.“;
                                    
                                 
                     
                  
                        2)
                     
                     
                        в член 2 втората алинея се заменя със следното:
                        „Той се прилага от 1 юли 2021 г.“
                     
                  
         
            Член 2
            Изменения на Регламент за изпълнение (ЕС) 2020/194
            Регламент за изпълнение (ЕС) 2020/194 се изменя, както следва:
            
                        1)
                     
                     
                        член 7 се заменя със следното:
                        
                           „Член 7
                           Отмяна
                           Регламент за изпълнение (ЕС) № 815/2012 се отменя, считано от 1 юли 2021 г.
                           Що се отнася обаче до подаването и корекциите на справки-декларациите за ДДС по отношение на доставките на услуги, обхванати от някой от специалните режими, посочени в Регламент за изпълнение (ЕС) № 815/2012, които са извършени преди 1 юли 2021 г., посоченият регламент за изпълнение продължава да се прилага до 10 август 2024 г.“;
                        
                     
                  
                        2)
                     
                     
                        в член 8 втората алинея се заменя със следното:
                        „Той се прилага от 1 юли 2021 г.“;
                     
                  
                        3)
                     
                     
                        приложение I се изменя, както следва:
                        
                                    а)
                                 
                                 
                                    клетка 21, колона Д се заменя със следното:
                                    „Номер(а) на посредника, определен(и) от държавата членка по идентификация в съответствие с член 369р, параграф 2 от Директива 2006/112/ЕО, ако посредникът преди това е действал като такъв“;
                                 
                              
                                    б)
                                 
                                 
                                    бележка под линия 13 се заменя със следното:
                                    
                                                „(13)
                                             
                                             
                                                Началната дата на използването на режима съвпада с датата в колона Г, клетка 19 и — в случай на предварителна регистрация в съответствие с член 2, трета алинея от Регламент за изпълнение (ЕС) 2019/2026 на Съвета — не може да бъде по-рано от 1 юли 2021 г.“
                                             
                                          
                              
                  
         
            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 септември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 12.10.2010 г., стр. 1.
         
            (2)  Регламент за изпълнение (ЕС) № 79/2012 на Комисията от 31 януари 2012 г. за определяне на подробни правила за прилагането на някои разпоредби на Регламент (ЕС) № 904/2010 на Съвета относно административното сътрудничество и борбата с измамите в областта на данъка върху добавената стойност (ОВ L 29, 1.2.2012 г., стр. 13).
         
            (3)  Регламент за изпълнение (ЕС) 2020/21 на Комисията от 14 януари 2020 г. за изменение на Регламент за изпълнение (ЕС) № 79/2012 за определяне на подробни правила за прилагането на някои разпоредби на Регламент (ЕС) № 904/2010 на Съвета относно административното сътрудничество и борбата с измамите в областта на данъка върху добавената стойност (ОВ L 11, 15.1.2020 г., стр. 1).
         
            (4)  Регламент за изпълнение (ЕС) № 815/2012 на Комисията от 13 септември 2012 г. за определяне на подробни правила за прилагането на Регламент (ЕС) № 904/2010 на Съвета по отношение на специалните режими за неустановени данъчнозадължени лица, предоставящи далекосъобщителни услуги, услуги за разпространение на радио и телевизия или електронни услуги на данъчно незадължени лица (ОВ L 249, 14.9.2012 г., стр. 3).
         
            (5)  Регламент за изпълнение (ЕС) 2020/194 на Комисията от 12 февруари 2020 г. за определяне на подробни правила за прилагането на Регламент (ЕС) № 904/2010 на Съвета по отношение на специалните режими за данъчно задължени лица, предоставящи услуги на данъчно незадължени лица, извършващи дистанционни продажби на стоки и някои вътрешни доставки на стоки (ОВ L 40, 13.2.2020 г., стр. 114).
         
            (6)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
         
            (7)  Директива (ЕС) 2017/2455 на Съвета от 5 декември 2017 г. за изменение на Директива 2006/112/ЕО и Директива 2009/132/ЕО по отношение на някои задължения, свързани с данъка върху добавената стойност, приложими при доставките на услуги и дистанционните продажби на стоки (ОВ L 348, 29.12.2017 г., стр. 7).
         
            (8)  Директива (ЕС) 2019/1995 на Съвета от 21 ноември 2019 г. за изменение на Директива 2006/112/ЕО по отношение на разпоредбите, отнасящи се до дистанционните продажби на стоки и някои вътрешни доставки на стоки (ОВ L 310, 2.12.2019 г., стр. 1).
         
            (9)  Регламент (ЕС) 2017/2454 на Съвета от 5 декември 2017 г. за изменение на Регламент (ЕС) № 904/2010 относно административното сътрудничество и борбата с измамите в областта на данъка върху добавената стойност (ОВ L 348, 29.12.2017 г., стр. 1).
         
            (10)  Решение (ЕС) 2020/1109 на Съвета от 20 юли 2020 г. за изменение на директиви (ЕС) 2017/2455 и (ЕС) 2019/1995 по отношение на датите на транспониране и прилагане в отговор на пандемията от COVID-19 (ОВ L 244, 29.7.2020 г., стр. 3).
         
            (11)  Регламент (ЕС) 2020/1108 на Съвета от 20 юли 2020 г. за изменение на Регламент (ЕС) 2017/2454 по отношение на датите на прилагане в отговор на пандемията от COVID-19 (ОВ L 244, 29.7.2020 г., стр. 1).